Proteste violente în Polonia. Manifestații împotriva restricțiilor, dispersate cu gaze lacrimogene.
Un protest împotriva restricţiilor din Polonia a degenerat. Forţele de ordine au dat cu gaz lacrimogen pentru a-i potoli pe protestatari. Polonia a avut peste 13.000 de cazuri de Covid în ultimele 24 de ore.
Imaginile de la protestul din 10 august s-au repetat sâmbătă în Polonia. Au fost ciocniri violente între forţele de ordine şi protestatari. Anunţul că preşedintele Poloniei, Andrzej Duda, este pozitiv cu coronavirus a provocat un val de proteste în Polonia.Oamenii au ieşit în stradă supăraţi pentru noile restricţii impuse de guvern. Au participat la proteste antreprenori, fani din fotbal şi oponenţi ai vaccinului împotriva Covid. Situaţia a degenerat rapid iar forţele de ordine au intervenit în forţă cu gaze lacrimogene. Polonia este a 29-a ţară la numărul de cazuri de coronavirus: 241.000Au fost peste 13.000 de cazuri noi doar la ultima raportare pe 24 de ore, într-o zi neagră în care s-a înregistrat un număr record de decese: 179. Cu toate astea, oamenii sunt nemulţumiţi şi acuză Guvernul că blochează economia ţării.Protestele pot înmulţi numărul de cazuri în condiţiile în care mulţi participanţi nu purtau măşti.